पाएं अपने शहर की ताज़ा ख़बरें और फ्री ई-पेपरडाउनलोड करें
पंचकूला में रविवार से ही 18 साल से ज्यादा उम्र वालाें काे वैक्सीनेट करने का काम शुरू हाे गया है। पहले दिन विभाग की ओर से सिर्फ एक ही सेंटर पर वैक्सीन लगाई गई, जिसमें 18 साल से ज्यादा और 44 साल से कम उम्र के 89 लाेगाें काे कोविशील्ड वैक्सीन लगाई गई। जबकि 2 हेल्थ वर्कर और 1 फ्रंट लाइन वर्कर ने भी काेराेना वैक्सीन लगवाई है।
हालांकि, स्वास्थ्य विभाग की ओर से रविवार काे सेशन नहीं लगाया जाना था। विभाग की ओर से साेमवार 3 मई से ही 18 साल से ज्यादा वालाें काे वैक्सीन लगाने के लिए तैयारी की जा रही थी। शनिवार काे स्वास्थ्य मंत्री अनिल विज की ओर से 18 साल से ज्यादा उम्र वालाें काे वैक्सीनेट के ट्वीट के बाद शनिवार देर रात विभाग ने पंचकूला में रविवार से ही वैक्सीनेशन तैयारी शुरू कर दी थी। इसके अलावा पहले दिन वैक्सीनेशन के लिए 5 सेंटर बनाए गए थे, लेकिन आनन-फानन में सिर्फ एक सेंटर पर ही टीके लगाने का काम किया गया।
सोमवार को इन जगहों पर लगेगी वैक्सीन
साेमवार काे एमडीसी सेक्टर-4, सेक्टर-26 पाेली क्लीनिक, सेक्टर-12ए डिस्पेंसरी, पीएचसी नानकपुर, एसडीएच कालका, पीएचसी सूरजपुर, पीएचसी ओल्ड पंचकूला, पीएचसी काेट, पीएचसी बरवाला, पीएचसी हंगाेला और एमएलए हॉस्टल डिस्पेंसरी में वैक्सीन की दूसरी डाेज लगेगी। इसके अलावा अर्बन हेल्थ सेंटर सेक्टर-16, गवर्नमेंट डिस्पेंसरी सेक्टर-25, सेक्टर-9 अायुष डिस्पेंसरी, पीएचसी पिंजाैर, सीएचसी रायपुररानी में 18 साल से ज्यादा अाैर 44 साल से कम वालाें काे वैक्सीन लगाई जाएगी।
स्लाॅट बुकिंग: cowin.gov.in पर करें सेल्फ रजिस्ट्रेशन
बेनिफिशरी काे खुद डिटेल www.cowin.gov.in पर भरनी पड़ेगी। उम्र वैरीफाई करने के लिए डाॅक्यूमेंट सब्मिट करवाने हाेंगे। इसके बाद स्लाॅट का विकल्प मिलेगा, जिसमें वैक्सीनेशन के लिए स्लाॅट काे सलेक्ट करेंगे, जहां पर स्लाॅट खाली हाेगा। अभी हर स्लाॅट पर 100 बेनिफिशरी के लिए जगह है। स्लाॅट बुक हाेता है ताे बेनिफिशरी उस सेंटर पर जाकर टीका लगवा सकता है।
पंचकूला में रविवार से 18 साल से ज्यादा वालाें काे वैक्सीन लगानी शुरू कर दी है। इस कैटेगरी में बेनिफिशरी का सेल्फ रजिस्ट्रेशन होगा, जिसमें अपनी डिटेल भरनी हाेगी और उसके बाद ही स्लाॅट बुक हाेगा। स्लाॅट बुक हाेने के बाद ही उन्हें सेंटर पर टीका लगेगा। शुरुआत में 5 सेंटराें पर इन बेनिफिशरी काे टीका लगेगा। इसके बाद स्लाॅट और सेंटर भी बढ़ाए जा सकते हैं। इनके साथ ही दूसरी कैटेगरी के लाेगाें काे भी वैक्सीन लगाने के लिए हमारी टीम काम करती रहेगी।
- डाॅ. जसजीत काैर, सीएमओ, पंचकूला
^हमने रविवार काे 18 साल से ज्यादा अाैर 44 साल से कम वाले बेनिफिशरी काे वैक्सीन लगाना शुरू कर दिया है। पहले दिन सेक्टर-26 पाेली क्लीनिक में वैक्सीन लगाई गई थी। 18 साल से ज्यादा वालाें काे 89 बेनिफिशरी काे टीके लगाए गए है। अब साेमवार काे हमने 29 सेंटराें पर वैक्सीन लगाने की प्लानिंग की है, जिसमें 18 साल से ज्यादा वालाें काे 5 सेंटराें पर टीके लगाए जाएंगे। - डॉ. मीनू शासन, डिस्ट्रिक्ट इम्यूनाइजेशन इंचार्ज
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hne_Deva hin_Deva zho_Hant eng_Latn